У канцы мінулага года Навукова-метадычная рада пры Міністэрстве культуры разглядала прапанову аб наданні Асмалоўцы статусу гісторыка-культурнай каштоўнасці. Статус не быў нададзены, але і прапанова не была адхілена — яе адправілі на дапрацоўку. З пункту гледжання закона, паколькі прапанова паўторна не разглядалася, пісьмовага паведамлення аб канчатковай адмове ў наданні статусу каштоўнасці таксама не было, яна знаходзіцца ў рабоце. Таму раён да прыняцця канчатковага рашэння застаецца пад аховай дзяржавы.